III edició de GASTRO RIBERA km0 2021
30 de juny de 2021

Carcaixent

Des de les àrees de Turisme i d’Educació Ambiental del Consorci de la Ribera està organitzant-se la III edició de GASTRO RIBERA km0 2021, un esdeveniment pel qual, durant tot el mes de novembre, es realitzaran diverses accions relacionades amb els productes de proximitat, la gastronomia i el turisme gastronòmic.

Amb Gastro Ribera km0 es pretén aconseguir diferents objectius com són:

1\. Posicionar la Ribera en el mapa gastronòmic nacional.

2\. Promocionar els productes de proximitat.

3\. Impulsar la utilització dels productes locals als restaurants.

4\. Incentivar el consum dels productes de la comarca.

5\. Dinamitzar les visites a la nostra comarca utilitzant la gastronomia com a reclam.

Gastro Ribera ofereix diferents activitats turístiques, especialment de caràcter gastronòmic, ja que el projecte pretén contribuir al foment del turisme gastronòmic com a mitjà de posicionament i diversificació turística i també com a impuls dels sectors econòmics que integran la gastronomia de la Ribera en tota la seua cadena de valor. A més a més, Gastro Ribera impulsa aquestes accions per a dinamitzar tres sectors molt afectats per la Covid-19 com són la restauració, el comerç local i el turisme.

Les activitats proposades són les següents:

\-Menús i plats Ribera Km0 als restaurants i bars de la comarca.

\-Programa de visites i experiències gastronòmiques.

\-Jornada presencial de promoció del producte local.

\-Show Cooking. Demostració culinària.

\-Masterclass. Classes magistrals de cuina.

TERMINI INSCRIPCIONS: Fins el 15/09/2020

Per a participar en la III edició de Gastro Ribera els establiments s’han d’adherir, abans del 15 de setembre de 2021, mitjançant el formulari que trobaran en el següent enllaç:

COMPROMÍS ADHESIÓ ESTABLIMENTS GASTRO RIBERA 2021

Per a més informació contactar mitjançant les adreces:

turisme@consorcidelaribera.com i pperez@consorcidelaribera.com